
DR 30.6.2009  

 
 

71 

4.11 ptg. 

 Menteri di Jabatan Perdana Menteri [Dato’ Seri Mohamed Nazri bin Abdul 
Aziz]: Saya telah jawab dengan panjang lebar berkenaan dengan SPRM tadi. Jadi saya 
rasa tidak perlulah saya mengulang balik alasan mengapa ianya tidak termasuk dalam 
senarai agensi penguat kuasa. 

 Berkenaan dengan SPR yang dibangkit oleh Yang Berhormat Kelana Jaya, SPR 
bukanlah agensi penguatkuasaan.  Ia merupakan entiti yang ditubuhkan di bawah perkara 
113 Perlembagaan Persekutuan untuk menjalankan pilihan raya bagi Dewan Rakyat dan 
Dewan Undangan Negeri. Jadi ia merupakan satu entiti direct diwujudkan oleh 
Perlembagaan Persekutuan.  

Begitu juga dengan Yang Berhormat Balik Pulau bangkitkan tadi tentang Jabatan 
Peguam Negara. Itu juga merupakan satu jabatan, di mana jawatan itu sendiri merupakan 
satu jawatan pelantikan yang diwujudkan oleh Perlembagaan. Maka ia bukan merupakan 
badan penguatkuasaan. Berkenaan dengan apa yang dibangkit oleh... 

 Tuan Pengerusi [Datuk Dr. Haji Wan Junaidi Tuanku Jaafar]: Yang Berhormat 
Wangsa Maju. 

Dato’ Seri Mohamed Nazri bin Abdul Aziz: Yang Berhormat Wangsa Maju. Yang 
ini saya kena dapat jawapan yang tepat terlebih dahulu sebab Dewan Bandaraya Kuala 
Lumpur saya tidak begitu jelas. Akan tetapi jika Kerajaan Tempatan yang lain itu kerana ia 
dalam list negeri. Ia bukan badan penguatkuasaan Persekutuan. Kalau bandar raya di 
negeri-negeri... 

 Tuan Wee Choo Keong [Wangsa Maju]: [Bercakap tanpa menggunakan 
pembesar suara] 

 Dato’ Seri Mohamed Nazri bin Abdul Aziz: Tidak. Belum tentu lagi. Sebab itu 
saya kata biar saya menerima.. 

 Tuan Wee Choo Keong [Wangsa Maju]: [Bangun] Yang Berhormat Menteri. 

 Dato’ Seri Mohamed Nazri bin Abdul Aziz: Jawapan yang tepat kerana 
saya..tidak apa, duduk, duduk. Saya akan bagi jawapan yang tepat kerana pada hari ini 
yang dianggap sebagai badan penguatkuasaan Persekutuan ialah 21 ini. Mungkin ada 
alasan yang munasabah mengapa DBKL dan juga jabatan-jabatan..., minta maaf, Majlis 
Perbandaran yang lain itu tidak dimasukkan. Saya setuju memang ada elemen 
penguatkuasaan. Yang itu saya akan bagi jawapan yang bertulis. 

 SPR saya telah jawab tadi. Yang Berhormat Balik Pulau tadi berkenaan dengan 
senarai Menteri..., Perdana Menteri. Perdana Menteri diberi kuasa untuk menentukan sama 
ada senarai itu boleh ditambah atau dikurangkan. Tuan Pengerusi, ini merupakan kuasa-
kuasa yang ada di bawah akta..., kacau juga dia orang hantar barang macam ini...  
[Ketawa] 

Mengganggu saya punya trail of thought. Ini merupakan kuasa yang diberikan oleh 
akta yang mana pelantikan itu selalunya merupakan pelantikan oleh Agong di atas nasihat 
Perdana Menteri. Bermakna dalam soal untuk sama ada kita hendak tambah agensi dalam 
senarai ini ataupun kurang, maka orang yang layak dan mempunyai mandat untuk 
melakukan perkara itu ialah Perdana Menteri, kerana dia merupakan ketua kepada parti 
yang mempunyai kerusi yang lebih di Dewan Rakyat. 

 Itu memang amalan konvensyen yang kita lakukan. Soalnya dalam Perdana 
Menteri melaksanakan tanggungjawab itu sudah tentulah dia akan mendapat nasihat 
daripada suruhanjaya yang mengatakan ataupun bukan sahaja suruhanjaya, dalam 
perbahasan di Dewan Rakyat juga akan dibangkitkan. Kemungkinan dengan perlunya 
diluaskan lagi senarai ini. Ia juga akan dianggap sebagai satu consultation kalau sekiranya 
disampaikan kepada Perdana Menteri. 

  



71. 4.11 ptg. Menteri di Jabatan Perdana Menteri [Dato' Seri Mohamed Nazri bin Abdul Aziz]: Saya telah jawab dengan panjang lebar berkenaan dengan SPRM tadi. Jadi saya rasa tidak perlulah saya mengulang balik alasan mengapa ianya tidak termasuk dalam senarai agensi penguat kuasa. Berkenaan dengan SPR yang dibangkit oleh Yang Berhormat Kelana Jaya, SPR bukanlah agensi penguatkuasaan. Ia merupakan entiti yang ditubuhkan di bawah perkara 113 Perlembagaan Persekutuan untuk menjalankan pilihan raya bagi Dewan Rakyat dan Dewan Undangan Negeri. Jadi ia merupakan satu entiti direct diwujudkan oleh Perlembagaan Persekutuan. Begitu juga dengan Yang Berhormat Balik Pulau bangkitkan tadi tentang Jabatan Peguam Negara. Itu juga merupakan satu jabatan, di mana jawatan itu sendiri merupakan satu jawatan pelantikan yang diwujudkan oleh Perlembagaan. Maka ia bukan merupakan badan penguatkuasaan. Berkenaan dengan apa yang dibangkit oleh... Tuan Pengerusi [Datuk Dr. Haji Wan Junaidi Tuanku Jaafar]: Yang Berhormat Wangsa Maju. Dato' Seri Mohamed Nazri bin Abdul Aziz: Yang Berhormat Wangsa Maju. Yang ini saya kena dapat jawapan yang tepat terlebih dahulu sebab Dewan Bandaraya Kuala Lumpur saya tidak begitu jelas. Akan tetapi jika Kerajaan Tempatan yang lain itu kerana ia dalam list negeri. Ia bukan badan penguatkuasaan Persekutuan. Kalau bandar raya di negeri-negeri... Tuan Wee Choo Keong [Wangsa Maju]: [Bercakap tanpa menggunakan pembesar suara]. Dato' Seri Mohamed Nazri bin Abdul Aziz: Tidak. Belum tentu lagi. Sebab itu saya kata biar saya menerima.. Tuan Wee Choo Keong [Wangsa Maju]: [Bangun] Yang Berhormat Menteri. Dato' Seri Mohamed Nazri bin Abdul Aziz: Jawapan yang tepat kerana saya..tidak apa, duduk, duduk. Saya akan bagi jawapan yang tepat kerana pada hari ini yang dianggap sebagai badan penguatkuasaan Persekutuan ialah 21 ini. Mungkin ada alasan yang munasabah mengapa DBKL dan juga jabatan-jabatan..., minta maaf, Majlis Perbandaran yang lain itu tidak dimasukkan. Saya setuju memang ada elemen penguatkuasaan. Yang itu saya akan bagi jawapan yang bertulis. SPR saya telah jawab tadi. Yang Berhormat Balik Pulau tadi berkenaan dengan senarai Menteri..., Perdana Menteri. Perdana Menteri diberi kuasa untuk menentukan sama ada senarai itu boleh ditambah atau dikurangkan. Tuan Pengerusi, ini merupakan kuasa- kuasa yang ada di bawah akta..., kacau juga dia orang hantar barang macam ini... [Ketawa]. Mengganggu saya punya trail of thought. Ini merupakan kuasa yang diberikan oleh akta yang mana pelantikan itu selalunya merupakan pelantikan oleh Agong di atas nasihat Perdana Menteri. Bermakna dalam soal untuk sama ada kita hendak tambah agensi dalam senarai ini ataupun kurang, maka orang yang layak dan mempunyai mandat untuk melakukan perkara itu ialah Perdana Menteri, kerana dia merupakan ketua kepada parti yang mempunyai kerusi yang lebih di Dewan Rakyat. Itu memang amalan konvensyen yang kita lakukan. Soalnya dalam Perdana Menteri melaksanakan tanggungjawab itu sudah tentulah dia akan mendapat nasihat daripada suruhanjaya yang mengatakan ataupun bukan sahaja suruhanjaya, dalam perbahasan di Dewan Rakyat juga akan dibangkitkan. Kemungkinan dengan perlunya diluaskan lagi senarai ini. Ia juga akan dianggap sebagai satu consultation kalau sekiranya disampaikan kepada Perdana Menteri.